**Tiszavasvári Város Önkormányzata**

**Képviselő-testületének**

**155/2018. (V.31.) Kt. számú**

**határozata**

**A Tiszavasvári Polgárőr Egyesülettel kötött használati szerződés módosításáról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban foglalt hatáskörében eljárva az alábbi határozatot hozza:

A Képviselő-testület a Tiszavasvári, **Báthori u. 6.** sz. alatti önkormányzati ingatlanon található garázssorban lévő, korábban a Tűzoltóság által használt 20 m2 nagyságú konditerem helyiséget **2018. június 01-től** **határozatlan** időtartamra a **Tiszavasvári Polgárőr Egyesület** részére **ingyenes** használatba adja, az Egyesület eszközeinek tárolása céljából, a határozat mellékletét képező, egységes szerkezetbe foglalt Használati szerződés szerint.

Felkéri az általános helyettesítésre megbízott alpolgármestert, hogy a Képviselő-testület döntéséről tájékoztassa az Egyesület Elnökét, egyben felhatalmazza arra, hogy a Használati szerződést írja alá.

Határidő: azonnal Felelős:Sipos Ibolya általános helyettesítésre

megbízott alpolgármester

**Sipos Ibolya Badics Ildikó**

**általános helyettesítésre megbízott jegyző**

**alpolgármester**

## 155/2018.(V.31.)Kt. sz. határozat melléklete

## HASZNÁLATI SZERZŐDÉS

amely létrejött egyrészről

név: Tiszavasvári Város Önkormányzata

székhely: 4440 Tiszavasvári, Városháza tér 4.

képviseli: Sipos Ibolya általános helyettesítésre megbízott alpolgármester

a továbbiakban: Használatba adó

név: Tiszavasvári Polgárőr Egyesület

székhely: 4440 Tiszavasvári, Báthori u. 6.

képviselő: Simon István elnök

a továbbiakban: Használatba vevő

között a Tiszavasvári, Báthori u. 6. sz. alatti ingatlanon található nem lakás célú helyiségek használatára 2017.07.01. napjától kötött Használati szerződés módosítása tárgyában az alábbiak szerint:

1. A szerződés tárgya:

1.1. A 4440 Tiszavasvári, Báthori u. 6. szám alatti, 1/2 hrsz-ú irodaház Attila tér felőli 10,04 m2 és 7,22 m2 nagyságú irodából, 1,67 m2 nagyságú WC. helyiségből, valamint 4,79 m2 nagyságú öltöző helyiségből álló, összesen 23,72 m2 nagyságú nem lakás célú helyiség. (továbbiakban: helyiség).

A helyiség jelen szerződés 1. mellékletét képező alaprajzon sraffozással van jelölve.

1.2. A 4440 Tiszavasvári, Báthori u. 6. sz. alatti – korábban a Katasztrófavédelmi Igazgatóság által használt – 13,8 m2 nagyságú gépkocsi-tároló (továbbiakban: garázs)

A garázs jelen szerződés 2. mellékletét képező alaprajzon sraffozással van jelölve.

1.3. A 4440 Tiszavasvári, Báthori u. 6. sz. alatti garázssorban lévő 20 m2 nagyságú nem lakás célú helyiség (továbbiakban: tároló), melyet korábban a Tűzoltóság használt konditerem céljára.

A tároló a szerződés 3. mellékletét képező alaprajzon sraffozással van jelölve.

1. A helyiség, a garázs és a tároló a Használatba vevő részére az átadás-átvételi jegyzőkönyvben foglaltak szerint kerül átadásra.
2. A szerződés időtartama:

A helyiség és a garázs használat időtartama 2017. július 01. napjától, a tároló használat időtartama 2018. június 01. napjától határozatlan időre szól

1. A szerződés célja:

A Használatba vevő a helyiséget a Tiszavasvári Polgárőr Egyesület irodájaként, a garázst gépkocsi tárolóként, a tárolót a Használatba vevő használatában lévő segédmotor kerékpár, kerékpárok és ruházat tárolására használja.

1. A Használatba vevő a helyiség, a garázs és a tároló használatáért bérleti díjat nem fizet.

Használatba vevő köteles megfizetni a Használatba adó számlájára az 1.1 pontban szereplő helyiség használatával kapcsolatban felmerülő fűtési- és áram költségeket a közműszolgáltatók által, a Használatba adó részére megküldött közüzemi számlák és az Energetikus által készített számítások alapján.

1. Használatba vevő köteles gondoskodni a helyiség, a garázs és a tároló hatósági tűzvédelmi, vagyonvédelmi és balesetvédelmi rendszabályai, környezetvédelmi előírások, valamint egyéb hatósági előírások betartásáról.
2. Használatba vevő felelős minden olyan kárért, amely a helyiség, a garázs és a tároló rendeltetésellenes, vagy szerződésellenes használatának következménye.
3. Használatba vevő a helyiségen, a garázson és a tárolón átalakítást, felújítást, beruházást csak a Használatba adó engedélyével végezhet.
4. Használatba vevő a használati jog megszűnését követő 30 napon belül a helyiséget, a garázst és a tárolót tisztán, rendeltetésszerű használatra alkalmas állapotban köteles a Használatba adó részére visszaadni.
5. Használatba vevő a helyiséget, a garázst és a tárolót albérletbe nem adhatja, és egyéb módon nem terhelheti meg.
6. Használatba adó szavatol azért, hogy a Használatba vevő a használatba vett helyiséget, garázst és tárolót zavartalanul használhatja.
7. Használatba adót megilleti az azonnali felmondás joga akkor is, ha a helyiségre, garázsra és a tárolóra a Használatba adónak a szerződéskötéskor nem ismert oknál fogva szüksége van.
8. A Használati szerződés megszűnésekor a Használatba vevő elviheti az általa létesített berendezési és felszerelési tárgyakat.
9. Használatba adó jelen szerződést azonnali hatállyal felmondhatja:

* ha a Használatba vevő jelen szerződésben vállalt vagy jogszabályban előírt lényeges kötelezettségét nem teljesíti;
* ha a Használatba vevő rendeltetésellenes magatartást tanúsít;
* ha a Használatba vevő a használati jogot átruházza, vagy a helyiséget, garázst és tárolót albérletbe adja a Használatba adó hozzájárulása nélkül.

1. Felek rögzítik, hogy a Használati szerződés közös megegyezéssel bármikor megszüntethető. Jelen Használati szerződést bármelyik fél indokolás nélkül 30 napos felmondási idővel a másik félhez intézett írásbeli nyilatkozatával felmondhatja.
2. Felmondás esetén a Használatba vevő csereingatlan biztosítására nem tarthat igényt.
3. Minden értesítés és egyéb közlés, melyet a jelen szerződés alapján meg kell, vagy meg lehet tenni írásban teendő meg.
4. A jelen szerződésben nem szabályozott kérdésekben a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény, Tiszavasvári Város Önkormányzata Képviselő-testületének a lakások és nem lakás célú helyiségek bérletéről és elidegenítéséről, valamint a lakáscélú önkormányzati támogatásról szóló 17/2016. (V.27.) önkormányzati rendelete, valamint a Ptk. rendelkezései az irányadóak.
5. Jelen szerződés annak aláírásával lép hatályba. A Szerződő Felek a szerződést együttesen elolvasták, és a közös értelmezést követően, mint akaratukkal mindenben megegyezőt aláírták.

Tiszavasvári, 2018. ……..

**Tiszavasvári Város Önkormányzata Tiszavasvári Polgárőr Egyesület**

**Használatba adó Használatba vevő**

**képv.: Sipos Ibolya képv.: Simon István elnök**

**általános helyettesítésre megbízott**

**alpolgármester**